**Izziņa ar saņemtajiem komentāriem par Eiropas Savienības fondu 2021.–2027.gada plānošanas perioda**

**25.04.2024. apakškomitejas sēdē izskatāmajiem Kultūras ministrijas 4.3.2.specifiskā atbalsta mērķa “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās” materiāliem**

|  |  |  |  |  |
| --- | --- | --- | --- | --- |
| **Nr.** | **Materiālu esošā redakcija** | **AK dalībnieka komentārs** | **AI viedoklis** | **Gala redakcija** |
|  | **1** | **2** | **3** | **3** |
| **Par projektu iesniegumu vērtēšanas kritērijiem** | | | | |
|  | **Specifiskais atbilstības kritērijs 3.1.** | **Finanšu ministrija**  Lūdzam izvērtēt iespēju papildināt ar jaunu specifisko atbilstības kritēriju vai papildināt esošo kritēriju, kas nosaka, ka projekta darbības paredzēts īstenot, ievērojot **Starptautiskās kultūras pieminekļu un ievērojamu vietu padomes izstrādātos kvalitātes principus Eiropas Savienības finansētiem pārveidojumiem**, kas var ietekmēt kultūras mantojumu (ja attiecināms) saskaņā ar noteikumu projekta 29.2.apakšpunktu. Attiecīgi precizējot projekta iesnieguma vērtēšanas kritēriju piemērošanas metodiku. | **Skaidrojam.**  Skaidrojam, ka Starptautiskās kultūras pieminekļu un ievērojamu vietu padomes izstrādātie kvalitātes principi ir ietverti kritērijā par Jaunā Eiropas “Bauhaus” principiem, attiecīgi jauna kritērija definēšana dublētu jau esošu kritēriju. |  |
|  | **Kvalitātes kritēriji Nr.4.1. un 4.3.** | **Centrālā finanšu un līgumu aģentūra**  Aicinām **apvienot kritērijus 4.1. un 4.3**., kas attiecas uz Organizācijas darbības stratēģiju un **pārcelt uz specifisko atbilstības kritēriju kopu**, nosakot to kā priekšnosacījumu projektu iesniegumu iesniegšanai. Papildināt informāciju saskaņā ar MK noteikumu 28. punkta prasībām, par to, ka Organizācijas darbības stratēģijai vai, gadījumā ja iesniedzējs ir pašvaldība – teritorijas attīstības plānošanas dokumentam **ir jābūt apstiprinātam uz projekta iesniegšanas dienu**. Kultūras organizāciju darbības stratēģiju atbilstības vērtēšana ir Kultūras ministrijas kompetence, tāpat kā pašvaldību teritorijas attīstības plānošanas dokumentu atbilstības noteikšana ir Vides aizsardzības un reģionālās attīstības ministrijas kompetencē, attiecīgi aicinām kritērija atbilstības vērtēšanai **pieaicināt ekspertus no KM un VARAM.** Turklāt šāda kritēriju restrukturizācija ir nepieciešama balstoties uz pieredzi citu SAM ietvaros, piem., SAM 5.1.1.3. un 5.1.1.5., lai nodrošinātu, ka projekta ietvaros plānotais jau proaktīvi ir sakārtots un nostiprināts horizontāli. | **Ņemts vērā un skaidrots.**  Kritēriji pārskatīti.  Papildināts ar specifisko atbilstības kritēriju: “Projekta iesniedzējam uz projekta iesniegšanas dienu ir apstiprināta organizācijas darbības stratēģija (ja iesniedzējs ir pašvaldība – teritorijas attīstības plānošanas dokuments), kurā noteikti vidēja termiņa darbības mērķi, kas liecina par sabiedrības ieguvumiem no projektā attīstītajiem pakalpojumiem, paredz veicināt kultūras pakalpojumu pieejamību, tostarp attīstot pakalpojumus vismaz divām dažādām sociāli mazaizsargāto iedzīvotāju grupām.”  Papildināts, nosakot, ka vērtēšanas komisijas ietvaros atzinumu par stratēģiju sniedz KM pārstāvis. |  |
|  | **Centrālā finanšu un līgumu aģentūra**  Aicinām papildināt kvalitātes kritēriju kopu ar kritēriju, kurš būtu izmantojams kā **“ranžēšanas rīks**” konkurētspējīgāko, kvalitatīvāko projektu prioritizēšanai, piem., kura ietvaros tiek vērtēta **projekta gatavības kvalitāte**, kas iekļauj īstenošanas vai finansiālās ietilpības rādītāju aprēķinu. Šāda kritērija pievienošana nepieciešama atklātas projektu iesniegumu atlases gadījumā nodrošinot projektu ranžēšanu gadījumā, ja projektu iesniegumi saņem vienādu punktu skaitu. Šobrīd vērtēšanas kritēriju komplektā nav šāda veida kritērija. | **Skaidrojam**  Skaidrojam, ka kultūras satura projektu gadījumā projekta gatavības pakāpe, finansiālā ietilpība vai rādītāju aprēķins kvalitatīvi neparāda projektu ar lielāko efektu mērķa grupas vajadzībās balstīta kultūras piedāvājuma veidošanā.  Piedāvājam, turpinot darbu pie Ministru kabineta noteikumu izstrādes noteikt prioritāros kritērijus - 4.1. un 4.3. |  |
|  | **Specifiskie atbilstības kritēriji** | **Finanšu ministrija**  Lūdzam papildināt kritērijus ar specifisko atbilstības kritēriju, kas paredz darbības, kas veicina principa “Nenodarīt būtisku kaitējumu” ievērošanu, piemēram, Zaļā publiskā iepirkuma piemērošanu, veicot iepirkumu procedūru būvniecības darbiem, ņemot vērā KM veikto novērtējumu (skat. principa “Nenodarīt būtisku kaitējumu” novērtējumu 4.3.2. SAM “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās”). Attiecīgi precizējot projekta iesnieguma vērtēšanas kritēriju piemērošanas metodiku. | **Ņemts vērā**  Kritēriji papildināti ar jaunu specifisko atbilstības kritēriju Nr. 3.3. | 3.3. kritērijs:  “Projekta iesniedzējs izpilda nepieciešamās prasības principa “Nenodarīt būtisku kaitējumu” ievērošanai. ” |
|  | **Vispārīgi** | **Vides aizsardzības un reģionālās attīstības ministrija**  Ņemot vērā VARAM izstrādāto un MK apstiprināto informatīvo ziņojumu “Par Eiropas Savienības fondu 2021.-2027. gada plānošanas perioda specifisko atbalsta mērķu un to pasākumu ieguldījumiem reģionos atbilstoši teritoriālajai pieejai” (Ministru kabineta 17.10.2023. sēdes protokols Nr.52 27.§), lūdzam 4.3.2.SAM dokumentos norādīt, ka **pasākums tiks īstenots saskaņā ar teritoriālo pieeju un kāds teritoriālās pieejas veids tiks piemērots**. | **Ņemts vērā**  Tiks precizēta Noteikumu projekta redakcija.  Papildus skaidrojam, ka 4.3.2.SAM ietvaros reģionālais pārklājums tiks nodrošināts, paredzot, ka viena projekta ietvaros pakalpojumi var tikt radīti vairākos reģionos. | 4. Pasākumā piemērota teritoriālā pieeja, veicot ieguldījumus pilsētu funkcionālajās teritorijās, kas noteiktas plānošanas reģionu attīstības programmās. |
| **Par kritēriju piemērošanas metodiku** | | | | |
|  | **Kritērijs Nr. 1.1.** | **Finanšu ministrija**  Lūdzam precizēt vienotā kritērija Nr.1.1. skaidrojumu, svītrojot rindkopā, kas sākas ar “Vērtējums ir “Jā”, ja” 2) apakšpunktu. Vēršam uzmanību, ka šī vienotā kritērija skaidrojums nav precizējams vai papildināms ar jaunu apakšpunktu, kā tas ir noteikts Vadošās iestādes izstrādātajā metodikas Nr. 3.1 “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam” 2. pielikumā. Vienlaikus norādām, ka kritērija piemērošanas skaidrojumā pēc būtības 1) apakšpunkts iekļauj 2) apakšpunktu. | **Ņemts vērā**  Precizēta kritērija Nr. 1.1. piemērošanas metodika. | Kritērija Nr. 1.1. piemērošanas metodika precizēta:  Vērtējums ir “Jā”, ja:  1) projekta iesniedzējs atbilst MK noteikumos par SAM īstenošanu noteiktajam iesniedzēju lokam un attiecīgajām izvirzītajām prasībām;  2) projekta īstenošanas termiņš nepārsniedz MK noteikumos par SAM īstenošanu noteiktajam termiņam;  3) projekta iesniegumam pievienotie pielikumi atbilst MK noteikumos par SAM īstenošanu noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi. |
|  | **Kritērijs Nr. 1.2.** | **Finanšu ministrija**  Lūdzam papildināt 1.2.kritērija skaidrojumu atbilstības noteikšanai, paredzot vērtēt arī sadarbības partnera īstenošanas un finanšu kapacitāti projekta īstenošanai. | **Ņemts vērā**  Precizēta kritērija Nr. 1.2. piemērošanas metodika. | Kritērija Nr. 1.2. piemērošanas metodika precizēta:  Vērtējums ir „Jā”, ja projekta iesniegumā ir pietiekami raksturota un pamatota projekta iesniedzēja un projekta sadarbības partnera (ja attiecināms) projekta īstenošanas un finanšu kapacitāte.  1) Projekta administrēšanas un īstenošanas kapacitāte ir pietiekama:  a) ja projekta iesniegumā ir aprakstīts projekta vadības process un tā organizēšana, un norādīti vadības procesa organizēšanai nepieciešamie atbildīgie speciālisti – to pieejamība vai plānotā iesaistīšana projekta ieviešanas laikā, tiem plānotā nepieciešamā kvalifikācija, pieredze un kompetence;  b) ir iekļauta informācija kā projekta iesniedzējs un projekta sadarbības partneris (ja attiecināms) plāno nodrošināt (piesaistīt) minētos projekta vadības personāla pārstāvjus;  c) ja projekta attiecināmajās izmaksās ir iekļautas MK noteikumos minētās projekta vadības personāla atlīdzības izmaksas, projekta iesniegumā par katru projekta vadības vai projekta īstenošanas komandas personāla pārstāvi ir papildus norādīts:  - vai ar projekta vadības personāla pārstāvi ir noslēgts vai plānots slēgt darba līgumu, uzņēmuma līgumu vai pakalpojumu līgumu;  - vai ar projekta īstenošanas pārstāvi ir noslēgts vai plānots slēgt darba līgumu;  - darba līguma gadījumā norāda noslodzes lielumu (procentos), ko attiecīgais darbinieks veic projekta ietvaros (attiecināma ne mazāk kā 30 % noslodze.  d) ir norādīts, kā tiks uzkrāti dati par rādītajiem.  2) Finanšu kapacitāte ir pietiekama, ja:  a) norādīti un pamatoti finansējuma avoti projektā plānotā projekta iesniedzēja un projekta sadarbības partnera (ja attiecināms) līdzfinansējuma nodrošināšanai;  b) sniegts pamatojums par projekta iesnieguma iesniedzēja un projekta sadarbības partnera (ja attiecināms) spēju nodrošināt nepieciešamo projekta iesniedzēja un projekta sadarbības partnera (ja attiecināms) līdzfinansējumu, tai skaitā pamatojot projekta iesniedzēja un projekta sadarbības partnera (ja attiecināms) pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā;  c) projekta iesniegumā ir iekļauta informācija, vai nepieciešams avanss. |
|  | **Kritērijs Nr. 2.4.** | **Centrālā finanšu un līgumu aģentūra**  Ierosinām kritērija piemērošanas metodikā norādītos gadu skaitļus aktualizēt tiem pieskaitot klāt 5 gadus. Attiecīgi mainot 2017. gadu uz 2022. gadu, 2018. gadu uz 2023. gadu un 2019. gadu mainot uz 2024. gadu.  Pamatojoties uz pieredzi SAMP 5.1.1.7. vērtēšanā, lai nekavētu projektu iesniegumu vērtēšanas procesu papildināt informāciju Vērtējums ir “N/A”, kur norādīts, ka Vērtējums tiek piešķirts, pamatojoties uz Kultūras ministrijas sniegto atzinumu, nosakot ka **Kultūras ministrijas atzinums iesniedzams kā obligātais pielikums pie projekta iesnieguma uz projekta iesniegšanas brīdi.** | **Skaidrojam**  Precizēta 2.3. kritērija piemērošanas metodika.  Skaidrojam, ka atklāta konkursa gadījumā, kur iesniedzēja tai skaitā ir arī biedrības un nodibinājumi, Kultūras ministrija nesniegs atzinumu par projektu iesniedzēju ieņēmumiem. Nepieciešams paredzēt, ka projekta iesniedzējs projekta iesniegumam pievieno veidlapu, kurā norāda nepieciešamo informāciju. |  |
|  | **Kritērijs Nr. 3.1.** | **Centrālā finanšu un līgumu aģentūra**  Pamatojoties uz pieredzi sadarbībā ar pieaicināto ekspertu Bauhaus kritērija vērtēšanā SAM 5.1.1.3. un 5.1.1.7. lūdzam pievienot skaidrojošo materiālu par Bauhaus Principu piemērošanu, “Jaunā Eiropas “Bauhaus” kritēriju piemērošanas skaidrojums",  kas sagatavots priekš 5.1.1.3 pasākuma. Pieejams: <https://www.esfondi.lv/pieejamais-atbalsts/5-1-1-3-publiskas-artelpas-attistiba> | **Ņemts vērā**  Projektu atlases dokumentācija papildināta ar skaidrojošo materiālu “Jaunā Eiropas “Bauhaus” kritēriju piemērošanas skaidrojums". |  |
|  | **Kritērijs Nr. 4.1.** | **Centrālā finanšu un līgumu aģentūra**  Aicinām apvienot kritērijus 4.1. un 4.3., kas attiecas uz Organizācijas darbības stratēģiju un pārcelt uz specifisko atbilstības kritēriju kopu, nosakot kā priekšnosacījumu projektu iesniegumu iesniegšanai. Papildinot informāciju par to, ka Organizācijas darbības stratēģijai vai, gadījumā ja iesniedzējs ir pašvaldība – teritorijas attīstības plānošanas dokumentam ir jābūt apstiprinātam uz projekta iesniegšanas dienu. Organizācijas darbības stratēģijas atbilstības vērtēšana ir KM kompetence, tāpat kā pašvaldību teritorijas attīstības plānošanas dokumentu atbilstības noteikšana ir VARAM kompetencē, attiecīgi aicinām kritērija atbilstības vērtēšanai pieaicināt ekspertus no KM un VARAM. | **Ņemts vērā un skaidrots**.  Pārskatītas kritēriju redakcijas.  Papildināts ar specifisko atbilstības kritēriju: “Projekta iesniedzējam uz projekta iesniegšanas dienu ir apstiprināta organizācijas darbības stratēģija (ja iesniedzējs ir pašvaldība – teritorijas attīstības plānošanas dokuments), kurā noteikti vidēja termiņa darbības mērķi, kas liecina par sabiedrības ieguvumiem no projektā attīstītajiem pakalpojumiem, paredz veicināt kultūras pakalpojumu pieejamību, tostarp attīstot pakalpojumus vismaz divām dažādām sociāli mazaizsargāto iedzīvotāju grupām.”  Papildināts, nosakot, ka vērtēšanas komisijas ietvaros atzinumu par stratēģiju sniedz KM pārstāvis. |  |
|  | **Kritērijs Nr. 4.3.** | **Centrālā finanšu un līgumu aģentūra**  Aicinām apvienot kritērijus 4.1. un 4.3., kas attiecas uz Organizācijas darbības stratēģiju un pārcelt uz specifisko atbilstības kritēriju kopu, nosakot kā priekšnosacījumu projektu iesniegumu iesniegšanai. Papildinot informāciju par to, ka Organizācijas darbības stratēģijai vai, gadījumā ja iesniedzējs ir pašvaldība – teritorijas attīstības plānošanas dokumentam ir jābūt apstiprinātam uz projekta iesniegšanas dienu. Organizācijas darbības stratēģijas atbilstības vērtēšana ir KM kompetence, tāpat kā pašvaldību teritorijas attīstības plānošanas dokumentu atbilstības noteikšana ir VARAM kompetencē, attiecīgi aicinām kritērija atbilstības vērtēšanai pieaicināt ekspertus no KM un VARAM. |  |
|  | **Kritērijs Nr. 4.4.** | **Centrālā finanšu un līgumu aģentūra**  Lūdzam izvērtēt vai kritērijs nepārklājas ar 4.7. kritēriju par HP VINPI izvērtēšanu. | **Skaidrojam.**  Skaidrojam, ka, tā kā HP VINPI paredz tikai darbību piemērus, kurus projekta iesniedzējs var arī neizvēlēties, 4.3.2.SAM ietvaros būtiski noteikt atsevišķu kvalitātes kritēriju, atbilstoši kuram vērtēt konkrētus vides pieejamības risinājumus. |  |
|  | **Kritērijs Nr. 4.6.** | **Centrālā finanšu un līgumu aģentūra**  Lūdzam **precīzāk definēt zemāk uzskaitītos nosacījumus** (vai norādīt atsauces skaidrojumā, kur pieejama šāda informācija), ņemot vērā, ka tie var būt interpretējami - piemēram, kā izvērtēt vai tiek sniegts ieguldījums **demokrātiskās domas attīstībā**, kas ir domāts ar **laikmetīgo kultūru**, kas tieši domāts ar nosacījumu ietver **jaunās tehnoloģijas**) | **Ņemts vērā**  Papildināts ar skaidrojumiem, papildus termins “jaunās tehnoloģijas” precizēts uz “informāciju tehnoloģijas”. | **Ar laikmetīgās kultūras produktiem** 4.3.2.SAM ietvaros tiek saprasti tādi kultūras un mākslas produkti, kas laikmetam atbilstoši veicina kultūras izpratni, līdzpārdzīvojumu un kritisko domāšanu, dod iespēju interpretēt mākslas un kultūras produktu, ietver aktuālas tēmas, runā par sabiedrībai svarīgiem kopīgiem uzskatiem un vērtībām.    **Ar ieguldījumu demokrātiskās domas attīstībā** 4.3.2.SAM ietvaros saprotams projekta ieguldījums, lai kultūras norišu vietu kalpotu par satikšanās un debašu vietu par sabiedrībā nozīmīgiem jautājumiem, mazina polarizāciju, veicina iedzīvotāju iesaisti, arī atbildības uzņemšanos par procesiem sabiedrībā, tai skaitā sabiedrības noturības stiprināšanā. |
|  | **Kritērijs Nr. 4.7.** | **Labklājības ministrija HP**  Lūdzam kritēriju metodikas skaidrojumu papildināt ar sekojošiem specifisko darbību piemēriem, kas izriet no pasākuma satura (materiālajiem ieguldījumiem):  • tiks nodrošināts, ka konkrētajai videi/objektam/pasākuma norises vietai ir iespēja fiziski piekļūt un to izmantot cilvēkiem ar dažādiem funkcionāliem traucējumiem gan kā pasākuma skatītājiem, gan kā dalībniekiem;  • pasākumu organizators nodrošinās un pasākuma aprakstā norādīs, ka pasākums būs piekļūstams cilvēkiem ar dažāda veida funkcionāliem traucējumiem, it sevišķi cilvēkiem ratiņkrēslos. | **Ņemts vērā**  Atbilstoši papildināta kritērija Nr. 4.7. piemērošanas metodika. |  |
|  | **Labklājības ministrija HP**  Papildus lūdzam kritēriju metodikas skaidrojumu papildināt ar sekojošiem specifisko darbību piemēriem, kas attiecas uz profesionālo kompetenču pilnveidošanu (nemateriālajiem ieguldījumiem):  • mediju kampaņu, semināru, konferenču un komunikācijas pasākumu īstenošanā sabiedrības informēšanai tiks nodrošināti cilvēkiem ar dažāda veida funkcionāliem traucējumiem piekļūstami formāti (piemēram, tulkošana zīmju valodā, subtitrēšana, Braila druka, reāllaika transkripcija, raidījumu un pasākumu ierakstīšana) (atbilstošais HP radītājs - VINPI\_02.2.);  • tiks nodrošināti konsultatīva rakstura pasākumi par personu ar invaliditāti vienlīdzīgu iespēju jautājumiem, tostarp piesaistīti eksperti vai nodrošinātas konsultācijas ar nevalstiskajām organizācijām, kas pārstāv personu ar invaliditāti intereses (piemēram, informatīvo materiālu izstrādes procesā, pakalpojuma sniegšanas telpu vides piekļūstamības novērtēšanai, mērķa grupu uzrunāšanai un sasniegšanai u.c. (attiecīgi pievienojot dokumentus, piem. konsultāciju protokolus u.c.) (atbilstošais HP radītājs - VINPI\_01);  • izstrādāto vai pilnveidoto stratēģiju, izglītības programmu, metodisko līdzekļu, vadlīniju, mācību līdzekļu (tai skaitā digitālo) saturā tiks integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ, kā arī pamattiesību jautājumi, tostarp par tiesiskajiem un praktiskajiem aspektiem (atbilstošais HP radītājs - VINPI\_02.1.). | **Ņemts vērā**  Atbilstoši papildināta kritērija Nr. 4.7. piemērošanas metodika. |  |
|  | **Labklājības ministrija HP**  Lūdzam kritēriju metodikas skaidrojumu papildināt ar citiem HP VINPI rādītāju piemēriem, kas izriet no pasākuma satura (nemateriālajiem ieguldījumiem), kurus iespējams papildus izvēlēties sagatavojot projekta iesniegumu, lai projekta vērtēšanā varētu iegūt augstāku punktu skaitu:  • Mediju kampaņu, semināru, konferenču un komunikācijas pasākumu skaits, kuros sabiedrības informēšanai tika nodrošināti cilvēkiem ar dažāda veida funkcionāliem traucējumiem piekļūstami formāti ( piem., tulkošana zīmju valodā, subtitrēšana, reāllaika transkripcija, raidījumu un pasākumu ieraksti) (VINPI\_02.2);  • Izstrādāto vai pilnveidoto stratēģiju, izglītības programmu, metodisko līdzekļu, vadlīniju, mācību līdzekļu (tai skaitā digitālo), skaits, kuros integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ, kā arī pamattiesību jautājumi, tostarp par tiesiskajiem un praktiskajiem aspektiem. (VINPI\_02.1.);  • Konsultatīva rakstura pasākumu skaits par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem, tostarp par tiesiskajiem un praktiskajiem aspektiem (VINPI\_01). | **Ņemts vērā**  Atbilstoši papildināta kritērija Nr. 4.7. piemērošanas metodika. |  |
|  | **Labklājības ministrija HP**  Lūdzam precizēt HP VINPI rādītāju - Objektu skaits, kuros ERAF/KF ieguldījumu rezultātā ir nodrošināta vides un informācijas pieejamība, atbilstoši HP VINPI Vadlīniju 4.pielikumā noteikto rādītāju redakcijām. Informējam, ka šāda rādītāju redakcijas tiks iekļautas Kohēzijas politikas fondu vadības sistēmā HP VINPI rādītāju sadaļā. Papildus lūdzam salāgot ar MK noteikumos noteikto redakciju.  Lūdzu skatīt visus komentārus un precizējumus pielikumā. | **Ņemts vērā**  Atbilstoši precizēta kritērija Nr. 4.7. piemērošanas metodika. |  |
|  | **Tehniski** | **Veselības ministrija**  Lūdzam kritēriju piemērošanas metodikā 4.3. kvalitātes kritērijā sadaļā “Skaidrojums atbilstības noteikšanai” lūdzam norādīt, kas notiek gadījumā, ja netiek sasniegts nepieciešamais punktu skaits. | **Ņemts vērā**  Atbilstoši precizēta kritērija Nr. 4.3. piemērošanas metodika. |  |
|  | **Tehniski** | **Veselības ministrija**  Lūdzam kritēriju piemērošanas metodikā 4.5. kvalitātes kritērijā sadaļā “Skaidrojums atbilstības noteikšanai” lūdzam norādīt, kas notiek gadījumā, ja netiek sasniegts nepieciešamais punktu skaits. | **Ņemts vērā**  Atbilstoši precizēta kritērija Nr. 4.5. piemērošanas metodika. |  |
| **Par kopsavilkumu** | | | | |
|  | **Vispārīgi** | **Finanšu ministrija (KAKD)**  Lūdzam precizēt kopsavilkuma 6.sadaļā par komercdarbības atbalsta esamību SAM iekļauto informāciju 1.2.apakšpunktā, aizstājot saikli “jo” ar saikli “ja” atbilstoši MK noteikumu 42.2.punktā ietvertajam nosacījumiem. Skaidrojam, ka pirms projekta iesnieguma apstiprināšanas, jāizvērtē vai atbalsts nav uzskatāms par komercdarbības atbalstu un gadījumā, ja projektam ir saimniecisks raksturs, tas nav kvalificējams kā atbalsts komercdarbībai, ja projektam nav ietekmes uz konkurenci un tirdzniecību Eiropas Savienības iekšējā tirgū. | **Ņemts vērā**  Atbilstoši precizēta kopsavilkuma 6. punktā norādītā informācija. |  |
|  | 5) atlasei pieejamais finansējums, t.sk. ES fondu finansējums un nacionālais līdzfinansējums; | **Finanšu ministrija**  Lūdzam precizēt kopsavilkuma 5.punktā norādīto specifiskā atbalsta ietvaros pieejamā kopējā finansējuma apmēru atbilstoši ierosinātajiem grozījumiem Eiropas Savienības kohēzijas politikas programmā 2021.-2027.gadam. | **Ņemts vērā**  Atbilstoši precizēts kopsavilkuma 5. punktā norādītais specifiskā atbalsta ietvaros pieejamais kopējā finansējuma apmērs. |  |